Document ID: /roh_data/filtered/fineweb-2-filterrobots_roh.jsonl.gz/35549

Il chantautur oriund da Palermo viva dapi blers onns a Turitg. Sia carriera ha cumenzà en Svizra e cun ils onns ha el er fatg in return musical en Italia. Ina patria ch’el aveva bandunà – frustrà pervi da la criminalitad e la situaziun durant ils onns 80. Cun sias chanzuns cleras ed intensivas ha el chattà bainspert ses public, er collavurond cun auters chantauturs sco Linard Bardill, Konstantin Wecker ubain Werner Schmidbauer e Martin Kälberer.
Da chasa sin il palc
Il meglier sa senta Pippo Pollina sin il palc, quai è ses element e là sa mussa sia gronda fermezza: la preschientscha, l’intensitad, la melanconia ed er ses umur. El ha fatg numerus concerts en tut l’Europa, blers en Svizra ed er en il Grischun.
Ils 31 da fanadur 2014 è el stà per la segunda giada sin il palc en il Dracula Club al Festival da Jazz a San Murezzan, e la registraziun da ses concert emettain nus en l’Artg musical.
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.